Velda Lelite 20 Liter (waterlelieaarde)
Lelite 10 l 1 plantmand
Lelite 20 l 3 plantmanden
(of gebruik op de vijverbodem) OVK | GoeieNuus: Laer brandstofpryse in Junie
GoeieNuus: Laer brandstofpryse in Junie
geplaas op 14:20 (GMT+2) Do., 25 Mei 2017
Die huidige ru-olieprys en versterking van die rand het 'n gunstige effek op Suid-Afrika se brandstofpryse.
Deur Fanie Brink
Die pryse van brandstof sal na verwagting in Junie daal.
Volgens die jongste inligting van die Departement van Energie kan die prys van petrol 93 (ULP en LRP) in Gauteng op Woensdag (7 Junie 2017) moontlik met 24,4 sent per liter en die prys van diesel (met ‘n swaelinhoud van 0,005%) moontlik met 19,2 sent per liter daal.
Die prys het gestyg in afwagting van ‘n verlenging van die ooreenkoms tussen die grootste olieproduserende lande om hulle produksie verder te verlaag. Die besluit hieroor sal Donderdag, 25 Mei, deur die Organisasie van Petroleumuitvoerlande in Wenen, Switserland geneem word. Die verwagting is dat die produksieverlaging met minstens nege maande tot in 2018 verleng sal word.
Ten spyte van die styging in die ru-olieprys was die gemiddelde internasionale pryse van petroleumprodukte hierdie maand steeds laer as in April, wat dalings van 17 sent per liter in die petrolprys en 11,9 sent per liter in die dieselprys tot gevolg gehad het.
Bron: Departement van Energie.
* Fanie Brink is ‘n onafhanklike landbou-ekonoom.